mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk mk ru mk ru mk ru mk hbs_cyr mk ru mk mk mk hbs_cyr mk mk ru mk mk mk hbs_cyr mk mk mk mk mk mk mk mk mk mk mk mk mk mk mk mk mk ru mk mk mk mk mk mk mk mk mk mk mk mk mk mk mk mk mk mk hbs_cyr mk mk mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Вкупно 42 судии и 10 јавни обвинители над 62 или 64 години од денеска се во пензија | МКД.мк
Русија стана главен снабдувач на оружје за Украина (ВИДЕО)
Ангелов: Да не наседнеме на директната провокација на...
За прв пат навреме набавивме вакцини против грипот, вели...
Мицкоски нека си ја мисли за тоа како рацете му се фатени...
Починати нема, 55 новозаболени од коронавирусот
Нашето стопанство плаќа осма најскапа струја во Европа,...
Вкупно 42 судии и 10 јавни обвинители над 62 или 64 години од денеска се во пензија
Собранието вчера не ги изгласа измените на Законот за работни односи со кои работниот век на судиите и јавните обвинители ќе им беше продолжен за 3 години, а токму вчера беше последниот рок за гласањето, кое не стигна до пленарната седница поради интерпелацијата за собранискиот спикер, Талат Џафери.
Во изјава за МИА од Судскиот Совет велат дека со ова се испразнуваат местата а претседателите на судовите се должни да ги распоредат.
Од Советот за јавни обвинители, пак, велат дека станува збор за 10 обвинители чии предмети ќе бидат дополнително распоредени.
„На педесет и деветтата седница, Советот на јавните обвинители на РСМ, ги донесе следните одлуки: Донесени се одлуки за престанок на работниот однос на јавните обвинители: Мери Тромбева јавен обвинител на Вишото јавно обвинителство Битола, Елизабета Ристеска јавен обвинител во Вишото јавно обвинителство Скопје, Сулејман Алијевски јавен обвинител во ОЈО Битола, Снежана Зафирова јавен обвинител во ОЈО Кочани, Елица Илиевска јавен обвинител во ОЈО Скопје, Гордана Смаќоска јавен обвинител во ОЈО ГОКК, Жулиета Карова Бошевска јавен обвинител во ОЈО Битола, Милка Спиркоска јавен обвинител на ОЈО Прилеп, Имран Османи јавен обвинител во ОЈО Скопје и Јован Илиевски јавен обвинител во Јавното обвинителство на РСМ“, стои во соопштението од СЈОРМ.
Дополнително, на истата седница е донесена и одлука за назначување на јавниот обвинител Пецо Везироски за ВД јавен обвинител на Вишото јавно обвинителство Битола, како и на јавниот обвинител Марјана Илиеска за ВД јавен обвинител на Основно јавно обвинителство Прилеп.
Од СЈОРМ за МИА велат дека предмети кои досега ги имале обвинителите преминуваат во обвинителството и тоа потоа ќе ги распореди.
„Прво треба да се вратат назад, односно да се констатира кој колку предмети вратил, па раководителот кој раководи со Основното или со Вишото обвинителство ги распределува кај останатите обвинители“, велат оттаму.
Министерот за правда, Никола Тупанчески, вчера изјави дека престанокот на работниот однос на судиите и јавните обвинители може да доведе до сериозни последици.
„Доколку не бидат изгласани измените и дополнувањата во Законот за работни односи, на 60-тина судии и 13 јавни обвинители ќе им престане работниот век. Одењето во пензија на судиите и јавните обвинители ќе значи дека голем дел од постапките ќе треба да почнат одново. Да не заборавиме, не се работи за една или за две постапки, кога се менува судијата во постапката, тогаш процесот започнува одново. Тоа е првата работа. Тука се разбира како Дамоклов меч ни виси и институтот на застареност, дел од постапките кои се во тек, или кои што се движат може да имаат одредена застареност во однос на нивниот правен епилог“, рече Тупанчески.
Од Здружение на судска администрација реагираат на односот на надлежните државни органи кои, како што наведуваат во нивната реакција „во минута до дванаесет се обидоа да надминат проблем кој не е ниту нов, ниту беше непредвидлив со оглед на тоа што бројот и возраста на судиите им беа познати факти и нема простор за „изненаденост" од новонастанатата состојба".
„Голем број на судски предмети ќе мора да почнат одново со опасност да настапи нивна застареноста, временски бавните судски постапки уште повеќе ќе се одолговлекуваат со оглед на намалениот број на судии во многу судови. Како врв на сето тоа ќе има суд или судови кои ќе останат и без судии доколку во нив не бидат времено упатени судии од други судови“, стои во нивната реакција.
Посочуваат дека уште при јавната расправа по Предлог-Законот за Академија за судии и јавни обвинители која се одржала на 04.10.2019 година во Собранието на Република Северна Македонија во организација на Комисијата за политички систем и односи меѓу заедниците, истакнале сериозна забелешка што со предлог-законот воопшто не е направен обид да се искористи потенцијалот на стручните судски службеници со повеќегодишно професионално искуство во судовите.
„Кога веќе се овозможува пристап до почетна обука на лица со двегодишно работно искуство на правни работи по полагање на правосудниот испит, неразбирливо е од кои причини е изоставен и не е олеснет пристапот до почетна обука на судскиот кадар кој професионално ги извршува своите работни задачи како судски соработник или советник повеќе години низ сите судски оддели во судовите. Во секоја прилика пред надлежните државни органи во и надвор од правосудството, апелиравме дека овој дел од судската служба можеше и може беспрекорно и со скратена обука да ги извршува сите судски задачи и да го даде својот придонес за поефикасно судство во РС Македонија. За жал сите надлежни државни органи ги игнорираа ваквите укажувања заради што сега во некои судови ќе ја имаме Јустиција но без меч во раката“, велат од Здружението на судска администрација.
Ќе се бира наследник на Русковска, обвинителите...
Русковска и уште две обвинителки деновиве на...
ОЈО Скопје ќе го истражува случајот „МПМ“ и...
Уставниот суд ја отфрли иницијативата на Левица...
Над 11 илјади предмети под сомненија за сторени...
Ни 8 судски ургенции не помогнаа да се изготви...
01 Јули 2022 - 16:03
Стефанова ќе ја менува Русковска во ОЈО ГОК, таа ќе се жали на одлуката на Јовески
Собраниската комисија расправа за предлогот Јовески да биде уставен судија
Русковска го обвини Муареми дека не им доставуваат над 200 предмети
Предметите на Русковска ги презедоа обвинителките Стефанова и Коларевиќ
Кремљ: На Украина може да ѝ бидат вратени територии
На Србија ѝ воведоа санкции на руската нафта, „Хрватите се...
Русија жестоко го нападна Запорожје (ФОТО+ВИДЕО)
Путин нареди најголемата европска нуклеарна централа...
Захарова: ЕУ ќе мора да се соочи со вистината и да признае...
Што се чита во комшии?
Кога ќе ти донесат на работа уште еден „абе наше дете е“
BBC, секаде кадешто е најжешко
Прв ден на работа по освојувањето на Нобелова награда за...
Саудиска Арабија и Русија ќе ја затвораат славината за нафта
Кога Игуаин даде поддршка за „Тумбе Кафе“ се знае по чија...
Ицо Најдовски - Перин Голготата на коските на Гоце Делчев или патила глава и уште ќе пати
На 6 октомври 1946 година почна носењето на моштите на Гоце Делчев од Софија во Скопје, столицата на слободна Македонија.
Дали знаеме како да го сработиме тоа што ќе го научиме?
Постои нужна потреба од прилагодување на студиските програми, соодветните силабуси и наставниот курикулум на реалната потреба на пазарот на труд во државата.
Стефан Вељановски Од висока инфлација до стабилна македонска економија
Во текот на оваа и претходната година, инфлацијата ја задуши македонската економија.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by